|  |
| --- |
| Vedtægter for Lyngby-Taarbæk Lærerforening - Danmarks Lærerforening Kreds 22Danmark Lærerforenings vedtægter er grundlag for Lyngby-Taarbæk Lærerforenings (LTL) vedtægter. |
| ***§ 1 - Formål*** Lyngby-Taarbæk Lærerforening (LTL), som udgør Danmarks Lærerforenings kreds 22, har til formål at varetage medlemmernes økonomiske, tjenstlige og pædagogiske interesser og styrke medlemmernes fællesskabsfølelse. ***Stk. 2***. Lyngby-Taarbæk Lærerforening udøver aftale og forhandlingsretten overfor Lyngby-Taarbæk Kommune på vegne af medlemmerne jf. den til en hver tid gældende delegationsret fastsat af Danmarks Lærerforenings kongres. ***Stk. 3.*** Foreningen har hjemstavnskommune i Lyngby-Taarbæk Kommune. ***Stk. 4.*** LTL har en særlig fond, med et særskilt sæt vedtægter. De findes som bilag til disse vedtægter.  |
| ***§ 2 - Medlemmer*** Som medlem kan optages enhver, som ifølge DLF's vedtægters § 3 har ret til at være medlem. Indmeldelse sker på [www.dlf.org](http://www.dlf.org) eller ved henvendelse til kredsen eller foreningen. Om ind- og udmeldelse samt eksklusion henvises i øvrigt til DLF's vedtægter § 4, 5 og 10.  |
| ***§ 3 - Generalforsamling***Generalforsamlingen er den højeste myndighed. Ordinær generalforsamling afholdes én gang årligt i perioden 15. februar til 31. marts med følgende dagsorden:Valg af dirigentBeretningForeningens regnskabIndkomne forslagFastsættelse af ydelser til kredsstyrelsesmedlemmer, jf. § 18Budget og fastsættelse af kredskontingent, jf. § 12Valg, jf. § 8 i lige årstalEventuelt. |
| ***§ 4 - Indkaldelse og varsling***Indkaldelse til ordinær generalforsamling skal ske med mindst 2 ugers varsel ved opslag på foreningens hjemmeside. Desuden anvendes foreningens aktuelle kommunikationskanaler. Ved indkaldelsen angives eller henvises til foreløbig dagsorden og frist for indsendelse af punkter til endelig dagsorden. Medlemmer uden fast tjenestested indkaldes ved meddelelse i foreningens medlemsblad og ved opslag på hjemmesiden. ***Stk. 2.*** Forslag, der ønskes sat på dagsordenen, skal foreligge skriftligt hos kredsformanden senest 8 dage før generalforsamlingens afholdelse. Et forslag kan kun behandles på generalforsamlingen, hvis forslaget fremsættes og motiveres mundtligt på generalforsamlingen af forslagsstiller. Ved forfald kan det fremsættes af et andet medlem.Den endelig dagsorden skal indeholde et forslag til regnskab, budget, kontingent og evt. kandidatopstillingstekst og skal bekendtgøres senest 5 dage før generalforsamlingen ved opslag på foreningens hjemmeside. Desuden anvendes foreningens aktuelle kommunikationskanaler. ***Stk. 3.*** Foreningens reviderede regnskab skal forelægges til godkendelse på den ordinære generalforsamling. Foreningens regnskabsår går fra 1. januar til 31. december. Til at gennemgå regnskabet vælger generalforsamlingen hvert år to kritiske revisorer samt en suppleant for disse. De kritiske revisorers opgave er at sikre, at kredsens midler er anvendt i forhold til foreningens formål. |
| ***§ 5 - Beslutning og afstemning***Generalforsamlingen kan kun træffe beslutning om sager, der er optaget på dagsordenen. Generalforsamlingen er beslutningsdygtig, når den er lovlig indkaldt. Beslutninger træffes ved almindeligt flertal, dog undtaget ændringer af vedtægter, der kræver 2/3-flertal. ***Stk. 2.*** Afstemningen foregår ved håndsoprækning, med mindre skriftlig afstemning forlanges. ***Stk. 3.*** Ved personvalg foretages altid skriftlig afstemning, hvis der er opstillet flere kandidater, end der skal vælges. Der er dog altid skriftlig afstemning ved bestyrelsesvalg. ***Stk. 4.*** Der kan ikke afgives stemme ved fuldmagt eller brev.  |
| ***§ 6 - Ekstraordinær generalforsamling***Ekstraordinær generalforsamling indkaldes, når mindst 20 procent af medlemmerne skriftligt anmoder kredsstyrelsen herom, eller når kredsstyrelsen finder anledning dertil. Der indkaldes ved opslag på foreningens hjemmeside. Desuden anvendes foreningens aktuelle kommunikationskanaler. ***Stk. 2.*** Ekstraordinær generalforsamling indkaldes med mindst én uges varsel til afholdelse senest 4 uger efter (skoleferier dog fraregnet).***Stk. 3.*** Ved skriftlig anmodning fra medlemmerne indkaldes til ekstraordinær generalforsamling med mindst én uges varsel og senest 6 uger efter, at anmodningen er modtaget. ***Stk. 4.*** Forslag til mistillidsvotum til bestyrelsen behandles i henhold til Danmarks Lærerforenings vedtægter.  |
| ***§ 7 - Kredsstyrelsen***Foreningen ledes af en kredsstyrelse på 5 medlemmer, som vælges på generalforsamlingen.***Stk. 2.*** Valg til kredsstyrelsen gælder for 2 år og falder i lige år.***Stk. 3.*** For samme valgperiode vælges desuden mindst 2 suppleanter til kredsstyrelsen, 2 kritiske revisorer og 1 revisorsuppleant.***Stk. 4.*** I kredsstyrelsens daglige arbejde er formandens stemme udslagsgivende i tilfælde af stemmelighed. ***Stk. 5.*** Kredsstyrelsen udarbejder og fastsætter selv sin forretningsorden. ***Stk. 6.*** På det førstkommende bestyrelsesmøde efter generalforsamlingen, konstituerer kredsstyrelsen sig. Kredsstyrelsen tegnes af et forretningsudvalg. Det består af formand, næstformand og kasserer. Kredsstyrelsen foretager også udpegning af medlemmer til kredsens repræsentation i udvalg og netværk. ***Stk. 7.*** Godtgørelse og frikøb til kredsstyrelse og tillidsrepræsentanter fastsættes for et år ad gangen på den ordinære generalforsamling.  |
| ***§ 8 - Opstilling og valg***Kandidatforslag med evt. opstillingstekst på maksimalt 1300 tegn, skal indsendes til foreningen senest 14 dage før generalforsamlingen. Navnene på de opstillede kandidater, samt evt. opstillingstekst udsendes samtidig med den endelige dagsorden, senest 5 dage før. Endvidere kan der yderligere opstilles kandidater på selve generalforsamlingen. Disse kandidatforslag er kun gyldige, såfremt kandidaten erklærer sig villig til at modtage valg. I LTL vælges der således:1. Valg af kredsformand, som samtidig er valg af 1. kongresdelegeret.
2. Valg af næstformand, som samtidig er valg af 2. kongresdelegeret.
3. Valg af 3. kongresdelegeret, som samtidig er medlem af kredsstyrelsen.
4. Valg af 2 kredsstyrelsesmedlemmer. Den med flest stemmer er samtidig 1. suppleant som kongresdelegeret og den med anden flest stemmer er 2. suppleant som kongresdelegeret.
5. Valg af to suppleanter til kredsstyrelsen, som efter stemmetal er henholdsvis 1. og 2. suppleant.
6. Valg af 2 kritiske revisorer.
7. Valg af revisorsuppleant.

***Stk. 2.*** Fratræder formanden i valgperioden, vælges ny formand på en ekstraordinær generalforsamling. I tilfælde, hvor der er 3 måneder eller mindre til en ordinær generalforsamling, udskydes nyvalg dertil. Ved formandens fratræden indtræder næstformanden i formandens funktioner, indtil en ny er valgt. Hvis et bestyrelsesmedlem fratræder i utide, gøres brug af suppleanterne.  |
| ***§ 9 - Fællestillidsrepræsentant***Den, der på LTL’s generalforsamling er valgt som kredsformand, er samtidig fællestillidsrepræsentant for Danmarks Lærerforenings område i Lyngby-Taarbæk Kommune. |
|  |
| ***§ 10 - Valg i utide***Fratræder formanden i valgperioden, vælges ny formand på en ekstraordinær generalforsamling.***Stk. 2.*** I tilfælde, hvor der er 3 måneder eller mindre til en ordinær generalforsamling, udskydes nyvalg dertil. ***Stk. 3.*** Ved formandens fratræden indtræder næstformanden i formandens funktioner, indtil en ny er valgt. ***Stk. 4.*** Hvis et bestyrelsesmedlem fratræder i utide, gøres brug af suppleanterne.  |
| ***§ 11 - Kontingent***Kontingentet til LTL fastsættes på den ordinære generalforsamling på grundlag af budgettet for det følgende regnskabsår. ***Stk. 2.*** Medlemmer i fraktion 1-2 betaler kontingentet månedsvis forud.***Stk. 3.*** Kontingentfritagelse for pensionister følger Danmarks Lærerforenings vedtægter. |
| ***§ 12 - Tillidsrepræsentant*** Enhver skole vælger en tillidsrepræsentant og en stedfortræder for denne blandt medlemmerne på tjenestestedet efter bestemmelserne i de til enhver tid gældende tillidsrepræsentantregler. Kredsstyrelsen sørger for at orientere tillidsrepræsentanterne om kredsens arbejde. Tillidsrepræsentanten formidler samarbejdet mellem medlemmerne på sit tjenestested, kredsstyrelsen og hovestyrelsen. Tillidsrepræsentanten vælges i marts måned i lige år, og valget er gældende for de 2 følgende skoleår, med start d. 1. august. ***Stk. 2.*** Valgene af TR følger DLF´s vedtægter og der meddeles samtidig valgbarhedsbetingelser. ***Stk. 3.*** Ungdomsskolen og PPR vælger en kontaktperson og en suppleant, jfr. Danmarks Lærerforenings § 11 A. Disse vælges efter samme retningslinjer som tillidsrepræsentanter. ***Stk. 4.*** Arbejdsledige, der er almindelige medlemmer, jfr. § 2, vælger en kontaktperson og en stedfortræder, jfr. Danmarks Lærerforenings vedtægter § 11 B. Valget gælder for et år fra den 1. august. Kredsstyrelsen sørger for at orientere kontaktpersonen om kredsens arbejde. Kontaktpersonen formidler samarbejdet mellem medlemmerne i sit valgområde og kredsstyrelsen.  |
| ***§ 13 - Faglig aktivitet på skolerne***Med det formål at styrke det fagpolitiske arbejde på tjenestestederne og blandt medlemmerne skal medlemmer i fraktionerne 1 og 2 ved de enkelte tjenestesteder danne en faglig klub. Klubben fastsætter selv sin forretningsorden, der skal godkendes af kredsstyrelsen. Tillidsrepræsentanten/kontaktpersonen er formand for klubben og er forbindelsesled til kredsstyrelsen. ***Stk. 2.*** Medlemmer uden fast tjenestested kan udgøre en særlig klub under kredsen. Kontaktpersonen varetager forbindelsen til kredsstyrelsen. ***Stk. 3.*** Medlemmer, som ikke er ansat på en skole, men er ansat efter overenskomst indgået af DLF eller LC, kan udgøre en særlig klub under kredsen. ***Stk. 4.*** Generalforsamlingen afsætter hvert år et beløb til klubbens drift. Bestyrelsen bemyndiges til at udarbejde retningslinjer herfor.  |
| ***§ 14 - Medlemsblad*** Foreningen udgiver løbende et medlemsblad, som formidles til medlemmer af LTL for fraktion 1, 2 og 4. Desuden formidles det også til kommunalbestyrelse, forvaltning og skolebestyrelser i Lyngby-Taarbæk kommune.  |
| ***§ 15 - Varsel for sammenkomster*** Kredsstyrelsen bekendtgør med mindst 8 dages varsel tid, sted og dagsorden for møder og sammenkomster ved opslag på hjemmesiden og i medlemsbladet. |
| ***§ 16 - Ophør*** Lyngby-Taarbæk Lærerforening, Danmarks Lærerforenings kreds 22, kan med hovedstyrelsens forudgående godkendelse kun opløses og hvis dette vedtages på en generalforsamling, indkaldt efter de for ordinære generalforsamlinger gældende regler, på hvilken 2/3 af generalforsamlingens almindelige medlemmer (inklusive stemmer ikke) stemmer derfor. Opnås der ikke 2/3’s flertal for forslaget, indkaldes der til ekstraordinær generalforsamling, hvor beslutning træffes ved almindeligt stemmeflertal. ***Stk. 2.*** I tilfælde af kredsens opløsning anvendes dens midler efter generalforsamlingens nærmere bestemmelse efter kredsens formålsbestemmelse. ***Stk. 3.*** Ved kredsens opløsning tilfalder dog de til enhver tid værende midler i kredsens særlige fond, herunder eventuel fast ejendom, inventar etc., Danmarks Lærerforenings særlige fond. ***Stk. 4.*** Ved eventuel sammenlægning/fusion med en anden kreds i Danmarks Lærerforening tilfalder midlerne i kredsens særlige fond den sammenlagte kreds’ særlige fond. |
| ***§ 17 - Afslutning og dato***Nærværende vedtægter kan ændres, når forslag om ændringer er optaget på dagsordenen for en generalforsamling, indkaldt med den for ordinær generalforsamling fastsatte indvarslingsfrist, og når mindst 2/3 af samtlige afgivne stemmer (inklusiv blanke stemmer) stemmer for. Revideret og vedtaget på generalforsamlingen den 16. marts 2023. |